Diari Oficial de la Generalitat Valenciana


Sumari del DOGV 5784, del 13-06-2008 (2008/6837)

ORDRE de 29 de maig de 2008, de la Conselleria d'Economia, Hisenda i Ocupació, per la qual s'aprova l'aplicació Cercados, relativa a la transmissió electrònica de dades acreditatives que determinades persones físiques i jurídiques interessades en procediments administratius tramitats per la Generalitat, es troben al corrent del compliment de les seues obligacions tributàries amb la hisenda estatal i amb la hisenda autonòmica valenciana, així com de les seues obligacions amb la Seguretat Social.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2008/05/29/(1)/dof/vci/html**

### Dades del document

Número de DOGV
:   5784

Data del DOGV
:   13-06-2008

Secció del DOGV
:   I. DISPOSICIONS GENERALS

Número del document
:   2008/6837


Data del document
:   29-05-2008

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * contribuent
    * cotització social
    * dades personals
    * fiscalitat
    * legislació
    * comunicació de dades
    * telemàtica
    * persona jurídica
    * procediment administratiu
    * persona física

ORDRE de 29 de maig de 2008, de la Conselleria d'Economia, Hisenda i Ocupació, per la qual s'aprova l'aplicació Cercados, relativa a la transmissió electrònica de dades acreditatives que determinades persones físiques i jurídiques interessades en procediments administratius tramitats per la Generalitat, es troben al corrent del compliment de les seues obligacions tributàries amb la hisenda estatal i amb la hisenda autonòmica valenciana, així com de les seues obligacions amb la Seguretat Social. [2008/6837]
La Llei 11/2007, de 22 de juny, d'accés electrònic dels ciutadans als servicis públics, reconeix el dret dels ciutadans a relacionar-se amb les administracions públiques per mitjans electrònics, i regula, entre altres qüestions, els aspectes bàsics de la utilització de les noves tecnologies de la informació en les relacions dels ciutadans amb les diferents administracions públiques i d'estes entre si. L'article 6, apartat 2, de la mencionada llei establix, a més d'este dret genèric, una sèrie de drets específics dels ciutadans entre els quals es troba, en l'apartat b), "el dret a no aportar les dades i documents que es troben en poder de l'administració, les quals utilitzaran mitjans electrònics per a demanar la dita informació, sempre que, en el cas de dades de caràcter personal, es compte amb el consentiment dels interessats en els termes establits per la Llei Orgànica 15/1999, de Protecció de Dades de Caràcter Personal, o una norma amb rang de llei així ho determine, llevat que hi haja restriccions conforme a la normativa d'aplicació a les dades i documents demanats. El consentiment esmentat es podrà emetre i demanar per mitjans electrònics".
D'altra banda, el Decret 96/1998, de 6 de juliol, del Govern Valencià, va regular l'organització de la funció informàtica, la utilització dels sistemes d'informació i el Registre de Fitxers Informatitzats en l'àmbit de l'administració de la Generalitat, i en l'article 17 fixa els requisits que han de complir els suports, els mitjans i les aplicacions informàtics, electrònics i telemàtics aptes per a la transmissió o recepció de comunicacions entre departaments, organismes i entitats de l'administració de la Generalitat o entre estos i qualsevol persona física o jurídica. Entre estos requisits es trobava el de l'existència de mesures de seguretat, tendents a evitar la intercepció i alteració de les comunicacions i els accessos no autoritzats, així com el de la identificació fidedigna del remitent i el destinatari de la comunicació, a estos efectes, el Decret 87/2002, de 30 de maig, del Govern Valencià, va regular la utilització de la Firma Electrònica Avançada.
D'altra banda, en diversos procediments administratius de la Generalitat, l'administració autonòmica ha de demanar dels interessats, per constituir requisits previs en la normativa aplicable en cada cas, l'aportació de certificacions d'estar al corrent de les obligacions tributàries amb la Hisenda de l'Estat o amb la Hisenda valenciana o d'haver complit les obligacions amb la Seguretat Social.
Amb l'objecte de facilitar als ciutadans valencians el compliment dels requisits esmentats, i d'agilitar la tramitació administrativa pels òrgans i dependències públiques de la Generalitat dels procediments en què aquells es requerixen, s'articula, a través de la present ordre, un instrument de consulta informàtica, que permet obtindre de forma electrònica la informació mencionada, garantint, d'una banda, la seguretat en la seua transmissió i recepció, i de l'altra, els drets dels ciutadans a la protecció de les seus dades de caràcter personal.
En virtut d'això, en l'exercici de les competències d'esta conselleria en matèria d'hisenda, i de conformitat amb el que disposa l'article 15 de l'esmentat Decret 96/1998, de 6 de juliol, del Govern Valencià, pel qual es disposa que els programes i les aplicacions que efectuen tractaments d'informació incloent-hi la transmissió, així com els que gestionen les comunicacions d'informació, els resultats de les quals siguen utilitzats per a l'exercici de les potestats que els òrgans i entitats de l'administració de la Generalitat, té atribuïdes, hauran de ser objecte d'aprovació i difusió pública.
ORDENE
Primer. Aprovació de l'aplicació Cercados.
U. La present ordre té com a objecte aprovar les tècniques electròniques, informàtiques i telemàtiques relatives a la sol·licitud i a la recepció de dades acreditatives que determinades persones físiques i jurídiques interessades en procediments administratius tramitats per la Generalitat es troben al corrent del compliment de les seues obligacions tributàries amb la Hisenda estatal i amb la Hisenda autonòmica valenciana, així com de les seues obligacions amb la Seguretat Social, quan estes acreditacions s'exigisquen, d'acord amb el que establix el Text Refós de la Llei de la Hisenda Pública de la Generalitat Valenciana, aprovat pel Decret Legislatiu de 26 de juny de 1991, la normativa en matèria de contractació de les administracions públiques i la resta de disposicions aplicables.
Dos. Estes tècniques figuren incloses en l'annex I de la present ordre, amb la denominació d'Accions, i se'n podran afegir altres noves o modificar les existents, així com, si és el cas, els dissenys de registres que per al seu desenvolupament resulten necessaris, mitjançant resolució de la Sotssecretaria de la conselleria d'Economia, Hisenda i Ocupació.
Tres. L'accés a estes tècniques s'efectua mitjançant la connexió a l'aplicació corporativa denominada Cercados ubicada en el portal del funcionari i a la qual es pot accedir a través de la Intranet de la Generalitat.
Segon. Requisits previs a la transmissió de dades.
Per a poder accedir a la consulta i a la posterior obtenció de la informació de resposta seran necessaris els requisits següents:
a) Que els usuaris de l'aplicació es troben donats d'alta en el cens d'usuaris de la mateixa, amb la corresponent autorització prèvia de la Sotssecretaria de la conselleria d'Economia, Hisenda i Ocupació.
b) Que els usuaris es troben autoritzats per les respectives administracions, conforme al procediment que, en cada cas, s'haja establit, per a l'obtenció a través de tècniques electròniques, informàtiques i telemàtiques de les dades a què es referix l'apartat u de l'article primer de la present ordre. L'autorització per a l'accés electrònic a les dades de compliment de les obligacions tributàries amb la Hisenda autonòmica valenciana s'haurà d'atorgar per la Direcció General de Tributs.
c) Per a assegurar la identificació fidedigna del remitent i del destinatari de la comunicació i verificar que es tracta d'un accés autoritzat, l'usuari haurà d'identificar-se, tant en l'enviament de les sol·licituds, com en la recepció de la informació, amb un certificat digital emés per l'Autoritat de Certificació de la Comunitat Valenciana, d'acord amb el que establix el Decret 87/2002, de 30 de maig, del Govern Valencià, pel qual es regula la utilització de la Firma Electrònica Avançada.
d) L'usuari haurà de comptar en cada procediment, i per cada tercer a què es referisca la informació sol'licitada amb la seua autorització expressa a este efecte.
e) L'usuari haurà de comptar amb els requisits tècnics mínims requerits per a la utilització del sistema, sobre els quals la conselleria d'Economia, Hisenda i Ocupació informarà en tot moment, a través de la seua pàgina web.
Tercer. Transmissió i emmagatzemament de les dades.
U. La transmissió de dades s'haurà d'ajustar al que establix l'article 17 del Decret 96/1998, de 6 de juliol, del Govern Valencià, pel qual es regula l'organització de la funció informàtica, la utilització dels sistemes d'informació i el Registre de Fitxers Informatitzats en l'àmbit de l'administració de la Generalitat, així com l'Ordre de 3 de desembre de 1999, de la conselleria de Justícia i Administracions Públiques, per la qual s'aprova el Reglament Tècnic de Mesures de Seguretat per a l'Aprovació i Homologació d'Aplicacions i Mitjans de Tractament Automatitzat de la Informació.
Dos. Les dades obtingudes a les quals es referix la present ordre s'inclouran en un fitxer denominat Cercados. Dades obtingudes en relació amb el compliment per tercers de les obligacions tributàries amb la Hisenda Estatal i amb la Hisenda autonòmica valenciana, així com de les obligacions amb la Seguretat Social, que s'aprova mitjançant disposició addicional de la present ordre.
DISPOSICIÓ ADDICIONAL
Aprovació del fitxer Cercados. Dades obtingudes en relació amb el compliment per tercers de les obligacions tributàries amb la Hisenda estatal i amb la Hisenda autonòmica valenciana, així com de les obligacions amb la Seguretat Social.
U. S'aprova, als efectes previstos en esta ordre, i amb la descripció i les característiques previstes en l'annex II d'esta, el fitxer denominat Cercados. Dades obtingudes en relació amb el compliment per tercers de les obligacions tributàries amb la Hisenda estatal i amb la Hisenda autonòmica valenciana, així com de les obligacions amb la Seguretat Social.
Dos. La Sotssecretaria de la conselleria d'Economia, Hisenda i Ocupació, com a òrgan responsable del fitxer, adoptarà les mesures de gestió i organització que siguen necessàries, per a assegurar, en tot cas, la confidencialitat, la seguretat i la integritat de les dades, així com les conduents a fer efectives les garanties, els drets i les obligacions reconeguts en la Llei Orgànica 15/1999, i les seues normes de desplegament, de tal manera que el fitxer s'use per a les finalitats per a les quals van ser recollides les dades que conté, a les quals es refereix l'apartat u de l'article primer de la present ordre, i pel personal degudament autoritzat.
Tres. L'exercici dels drets d'accés, rectificació i cancel·lació de les dades de caràcter personal contingudes en el fitxer per part de les persones titulars d'estes dades s'exercirà, si és el cas, davant de l'òrgan previst en l'annex II.
DISPOSICIONS FINALS
Primera
Es faculta la Sotssecretaria de la conselleria d'Economia, Hisenda i Ocupació, per a dictar les resolucions i adoptar les mesures que considere oportunes per al desplegament i l'aplicació del que disposa la present ordre.
Segona.
La present orde entrarà en vigor l'endemà de la publicació en el Diari Oficial de la Comunitat Valenciana.
València, 29 de maig de 2008
El vicepresident segon i conseller d'Economia, Hisenda i Ocupació,
GERARDO CAMPS DEVESA
ANNEX I
Regles generals de l'aplicació
L'aplicació Cercados comprén el següent conjunt d'Accions Informàtiques:
1r. Generació d'un conjunt estructurat de dades de consulta, amb el format que especifiquen els diferents organismes emissors de la informació, per al seu enviament a l'Agència Estatal de l'administració Tributària, la Tresoreria General de la Seguretat Social i a la Direcció General de Tributs de la conselleria d'Economia, Hisenda i Ocupació de la Generalitat.
2n. Descàrrega del conjunt de dades estructurades en l'ordinador personal de l'usuari, preparat per a la seua transmissió per este, conforme a les especificacions establides a este efecte per cada organisme.
ANNEX II

\* \* \* \* \* \* \* \* \* \* \* \* \* \* \* \* 3r. Enviament del conjunt de dades estructurades per a la consulta a l'Agència Estatal de l'administració Tributària, a través de l'aplicació Editran de transmissió segura EDI, i mitjançant el canal establit a este efecte per la Generalitat, amb sistema d'encriptament, i posterior recepció de la resposta en la mateixa forma segura i pels mateixos mecanismes.
4t. Enviament del conjunt de dades estructurades per a la consulta a la Seguretat Social, a través de la Intranet Administrativa de l'administració General de l'Estat, quan així ho permeta este organisme, i posterior recepció de la resposta, pel mateix mecanisme.
5é. Enviament del conjunt estructurat de dades per a la consulta a la Direcció General de Tributs, conselleria d'Economia, Hisenda i Ocupació, amb el format previst en l'annex III, a servicis web d'interoperabilitat, quan així es trobe tècnicament establit, i posterior recepció de la resposta, pels mateixos mecanismes.
6é. Visualització dels resultats obtinguts per qualsevol de les vies anteriors.
Disseny del registre del fitxer de petició d'informació

\* \* \* \* \* \* \* \* \* \* \* \* \* \* \* \* ANEXO II

ANNEX III
Format del conjunt estructurat de dades de consulta i resposta en relació al compliment de les obligacions tributàries amb la Hisenda autonòmica valenciana.
El conjunt estructurat de dades de consulta, així com el de resposta, en relació amb el compliment de les obligacions tributàries amb la hisenda autonòmica valenciana, utilitza un format que es compon de tres parts: el conjunt estructurat de dades de petició d'informació, el conjunt estructurat de dades de petició d'informació registrat i el conjunt estructurat de dades de recepció del resultat.Diseño del registro del fichero de petición de información

Disseny del conjunt estructurat de dades de recepció del resultat
El conjunt estructurat de dades de recepció està format per dues parts. En la primera, s'identifica la petició realitzada junt amb els valors del registre d'entrada d'esta. En la segona part, es mostren les dades del registre d'eixida junt amb el resultat del procés. El format del conjunt estructurat de dades de resultat es basa en un XML amb l'esquema següent:
\* \* \* \* \* \* \* \* \* \* \* \* \* \*

Els codis que poden donar-se són els següents:


La manera d'avaluar el resultat partix de la verificació del codi IDENT. Si este és diferent de zero, la resta de codis no han de ser avaluats.
El nom o raó social que s'inclou en el format del registre de resultat és l'obtingut en comparar el NIF i el Nom del conjunt estructurat de dades d'entrada amb les dades de la Base de Dades Corporatives, i poden diferir del subministrat en la sol·licitud.


Còpia Permalink ELI